Τροχαίο δυστύχημα στο Λουγκόζελ (2026)

Το τροχαίο δυστύχημα στο Λουγκόζελ σημειώθηκε στις 27 Ιανουαρίου 2026, περίπου στις 13:00, στη δυτική Ρουμανία, στον νομό Τίμις, πλησίον του οικισμού Λουγκόζελ, επί της εθνικής οδού 6, η οποία αποτελεί τμήμα του ευρωπαϊκού οδικού άξονα που συνδέει τη δυτική Ρουμανία με την κεντρική Ευρώπη.

Το δυστύχημα είχε ως αποτέλεσμα τον θάνατο επτά Ελλήνων πολιτών και τον βαρύ τραυματισμό τριών ακόμη. Όλοι οι νεκροί και οι τραυματίες επέβαιναν σε μικρό λεωφορείο που μετέφερε Έλληνες οπαδούς του Π.Α.Ο.Κ..

 Γεωγραφική θέση 
Ο οικισμός Λουγκόζελ βρίσκεται ανατολικά της πόλης Λούγκος και δυτικά της Τιμισοάρα, σε πεδινή περιοχή με αυξημένη διέλευση βαρέων οχημάτων. Η εθνική οδός 6 αποτελεί βασικό οδικό άξονα διεθνούς κυκλοφορίας, με συχνή κίνηση φορτηγών και οχημάτων μεγάλων αποστάσεων.

 Ιστορικό της μετακίνησης 
Το όχημα που ενεπλάκη στο δυστύχημα ήταν μικρό λεωφορείο εννέα θέσεων, ιδιωτικής χρήσης. Το λεωφορείο είχε αναχωρήσει από τη Θεσσαλονίκη το απόγευμα της Δευτέρας 26 Ιανουαρίου 2026, με τελικό προορισμό την Λυών της Γαλλίας, όπου επρόκειτο να διεξαχθεί ο ποδοσφαιρικός αγώνας του Π.Α.Ο.Κ. με την ομώνυμη ομάδα για την τελευταία αγωνιστική της Φάσης Πρωταθλήματος του ΟΥΕΦΑ Γιουρόπα Λιγκ 2025–26.

Στο όχημα επέβαιναν εννέα φίλαθλοι και ο οδηγός, όλοι Έλληνες υπήκοοι. Η μετακίνηση πραγματοποιούνταν οδικώς μέσω Βουλγαρίας και Ρουμανίας, χωρίς ενδιάμεση διανυκτέρευση, κατά τη διάρκεια της νύχτας.

 Συνθήκες πριν το δυστύχημα 
Τις πρώτες μεσημεριανές ώρες της 27ης Ιανουαρίου, το λεωφορείο κινούνταν επί της εθνικής οδού 6 με κατεύθυνση προς την περιοχή του Λούγκος. Οι καιρικές συνθήκες ήταν καλές, ωστόσο η ορατότητα ήταν περιορισμένη λόγω της νυχτερινής ώρας. Η κυκλοφορία στο συγκεκριμένο τμήμα του δρόμου χαρακτηριζόταν ως αυξημένη, κυρίως από βαρέα οχήματα.

 Χρονική εξέλιξη του δυστυχήματος 
Περίπου στις 01:00, το μικρό λεωφορείο επιχείρησε προσπέραση προπορευόμενου οχήματος. Κατά τη διάρκεια της κίνησης αυτής, και υπό συνθήκες που διερευνήθηκαν από τις αρμόδιες αρχές, ο οδηγός απώλεσε τον έλεγχο του οχήματος.

Το λεωφορείο συγκρούστηκε αρχικά πλαγιομετωπικά με βυτιοφόρο όχημα που κινούνταν στο ίδιο ρεύμα κυκλοφορίας. Στη συνέχεια εξετράπη στο αντίθετο ρεύμα, όπου συγκρούστηκε μετωπικά με φορτηγό όχημα. Οι συγκρούσεις προκάλεσαν εκτεταμένες παραμορφώσεις στο όχημα και τον εγκλωβισμό των επιβατών.

 Θύματα και τραυματίες 
Από το δυστύχημα επτά άτομα έχασαν τη ζωή τους επιτόπου.

Τρεις επιβάτες τραυματίστηκαν σοβαρά και μεταφέρθηκαν αρχικά στο νοσοκομείο του Λούγκος, ενώ στη συνέχεια διακομίστηκαν σε νοσοκομεία της Τιμισοάρα, όπου νοσηλεύτηκαν σε μονάδες εντατικής θεραπείας.

Οι οδηγοί των βαρέων οχημάτων υπέστησαν ελαφρούς τραυματισμούς.

 Επιχείρηση διάσωσης και κυκλοφοριακές ρυθμίσεις 
Στο σημείο του δυστυχήματος έσπευσαν δυνάμεις της ρουμανικής τροχαίας, της πυροσβεστικής υπηρεσίας και ασθενοφόρα του εθνικού συστήματος επειγόντων περιστατικών. Η εθνική οδός 6 διεκόπη πλήρως για περισσότερες από πέντε ώρες, προκειμένου να ολοκληρωθεί ο απεγκλωβισμός των θυμάτων και η απομάκρυνση των οχημάτων.

 Διερεύνηση των αιτίων 
Οι ρουμανικές δικαστικές και αστυνομικές αρχές ξεκίνησαν προκαταρκτική έρευνα για τα αίτια του δυστυχήματος. Εξετάζονται παράγοντες όπως η κόπωση του οδηγού, η υπέρβαση ταχύτητας, καθώς και οι συνθήκες κυκλοφορίας βαρέων οχημάτων στον συγκεκριμένο οδικό άξονα.

 Αντιδράσεις 
Το δυστύχημα προκαλεί εκτεταμένη συγκίνηση στην Ελλάδα, ιδιαίτερα στη Θεσσαλονίκη. Η ελληνική κυβέρνηση, πολιτικά κόμματα και πολιτικοί, μεταξύ των οποίων ο Πρωθυπουργός Κυριάκος Μητσοτάκης, ο Πρόεδρος Κωνσταντίνος Τασούλας, ο Αρχηγός του ΠΑΣΟΚ – ΚΙΝΑΛ Νίκος Ανδρουλάκης, καθώς και άλλοι πολιτικοί, ο Π.Α.Ο.Κ., οι υπόλοιποι σύλλογοι αθλητικοί σύλλογοι της χώρας, καθώς και διεθνείς ομάδες όπως η Λυών και η Παρτίζαν, εξέδωσαν ανακοινώσεις συλλυπητηρίωνξέδωσαν ανακοινώσεις συλλυπητηρίων. Στους αγώνες που θα διεξαχθούν τις επόμενες ημέρες, θα τηρηθεί ένα λεπτό σιγής στον αγώνα του Π.Α.Ο.Κ. με τη Λυών, καθώς και σε όλα τα ματς της Σούπερ Λιγκ και της G.B.L.. Ο Π.Α.Ο.Κ. ζήτησε αναβολή του αγώνα με τη Λυών, αίτημα το οποίο απορρίφθηκε από την ΟΥΕΦΑ λόγω της αναγκαστικής ίδιας ημερομηνίας και ώρας σε όλους του αγώνες της τελευταίας αγωνιστικής της Φάσης Πρωταθλήματος του ΟΥΕΦΑ Γιουρόπα Λιγκ 2025–26. Παράλληλα, οργανώθηκε η μεταφορά των σορών και η παροχή προξενικής συνδρομής στους τραυματίες και τις οικογένειες των θυμάτων.